CELEX: E2016P0005
Language: hr
Date: 2016-03-22 00:00:00
Title: Zahtjev za savjetodavno mišljenje Suda EFTA-e koji je 22. ožujka 2016. podnijelo norveško Žalbeno vijeće nadležno za prava industrijskog vlasništva u predmetu žalbe općine Oslo (predmet E-5/16)

26.1.2017   
            
            
               HR
            
            
               Službeni list Europske unije
            
            
               C 26/17
            
         Zahtjev za savjetodavno mišljenje Suda EFTA-e koji je 22. ožujka 2016. podnijelo norveško Žalbeno vijeće nadležno za prava industrijskog vlasništva u predmetu žalbe općine Oslo
   (predmet E-5/16)
   (2017/C 26/08)
   Dopisom Sudu EFTA-e od 22. ožujka 2016., zaprimljenim u pisarnicu Suda 31. ožujka 2016., norveško Žalbeno vijeće nadležno za prava industrijskog vlasništva (Klagenemnda for industrielle rettigheter) podnijelo je zahtjev za savjetodavno mišljenje u predmetu žalbe općine Oslo o sljedećim pitanjima:
   
               1.
            
            
               Može li registracija žiga za zaštićena autorska djela za koja je razdoblje zaštite isteklo, u određenim okolnostima, biti u sukobu sa zabranom iz članka 3. stavka 1. točke (f) Direktive o žigovima u pogledu registracije znakova koji su protivni „javnom interesu ili prihvaćenim moralnim načelima”?
            
         
               2.
            
            
               Ako je odgovor na prvo pitanje potvrdan, hoće li činjenica da je zaštićeno autorsko djelo poznato i od velike kulturne vrijednosti utjecati na ocjenu?
            
         
               3.
            
            
               Ako je odgovor na prvo pitanje potvrdan, mogu li čimbenici ili kriteriji, osim onih koji su navedeni u drugom pitanju, utjecati na procjenu te, ako mogu, koji?
            
         
               4.
            
            
               Može li se članak 3. stavak 1. točka (e) podtočka iii. Direktive 2008/95/EZ primijeniti na dvodimenzijske prikaze skulptura?
            
         
               5.
            
            
               Može li se članak 3. stavak 1. točka (c) Direktive 2008/95/EZ primijeniti kao pravna osnova za odbijanje znakova koji su dvodimenzijski ili trodimenzijski prikazi oblika ili izgleda robe?
            
         
               6.
            
            
               Ako je odgovor na peto pitanje potvrdan, treba li članak 3. stavak 1. točke (b) i (c) Direktive 2008/95/EZ tumačiti u smislu da nacionalno registracijsko tijelo pri ocjenjivanju znakova koji se sastoje od dvodimenzijskih ili trodimenzijskih prikaza oblika ili izgleda robe mora primijeniti kriterij kojim se procjenjuje odstupa li znatno dotični znak od norme ili običaja struke te može li razlog za odbijanje biti to da se takvim znakom opisuje oblik ili izgled robe?